ལན།འབྱུང་འགྱུར་ག་འདྲ་ཞིག་ཆགས་མིན་ང་ལྟ་བུ་ཞིག་གིས་ཏག་ཏག་ཅིག་བཤད་ཐུབ་རྒྱུ་ཁག་པོ་རེད།འོན་ཀྱང་ང་རང་བོད་མི་རིགས་དང་དེའི་རིག་གཞུང་ལ་དུངས་བ་ཡོད་མཁན་ཞིག་ཡིན་པའི་ཆ་ནས།ངས་སེམས་ཐོག་ལ་བཞག་ནས་ཚོད་བགམ་ཞིག་བྱས་ན།བོད་མི་རིགས་ཀྱི་ཡུལ་སྲོལ་གོམས་གཤིས་དང་རིག་གཞུང་གི་རྩ་བར་གྱུར་བའི་བོད་སྐད་ཡིག་འདི་སྔོན་གྱི་བོད་མཁས་པ་དག་གི་དྲིན་ལས།གང་ཡོད་པ་དེ་སྤུས་ཚད་དང་ལྡན་པ་མི་རིགས་གཞན་གྱི་སྐད་ཡིག་ལ་རེ་མི་དགོས་པའི་སྐད་ཡིག་སྤུས་དག་ཅིག་རེད་མོད།འོན་ཀྱང་དེ་རིང་ཁ་སང་དེའི་སྤུས་ཚད་དེ་བརྒྱ་ཆར་དཔག་ན་བརྒྱ་ཆ་སུམ་བཅུ་བཞི་བཅུའི་ཉམས་རྒུད་དུ་སོང་བ་འདྲ་བོ་འདུགལྟོས་དང་ལོ་རབས་བདུན་བཅུ་ཡན་མན་གོང་དང་དེའི་རྗེས་ཀྱི་རྩོམ་ཡིག་བར་ཆ་འཇོག་བྱ་སའི་རྩོམ་ཡིག་བརྗོད་བྱ་གཅིག་པ་ཡིན་པ་རེ་རེ་ཁྱེར་ནས་དེ་གཉིས་ཀྱི་མཛེས་པ་དང་ཚིག་གི་ཉམས་དང་འགྲོས།སྡེབ་སྦྱོར་དང་ཚིག་གནད་ལ་འབེབ་སྟངས།ཚིག་ཉོག་མང་ཉུང་སོགས་ནས་བསྡུར་དང་ཧེ་བག་ག་ཚོད་ཅིག་འདུགངས་བྱས་ན་ཧེ་བག་ཆེན་པོ་འདུགསྤུས་ཚད་ཞན་དུ་སོང་བའི་རྟགས་མཚན་མངོན་གསལ་དོད་པོ་འདུགདེའི་ཕྱིར།ད་ལྟའི་རང་མི་རིགས་ཀྱི་རང་སྐད་ཡིག་ལ་འགན་འཁྱེར་སྟངས་དང་ད་ལྟའི་བོད་སྐད་ཡིག་གི་སྤུས་ཚད་ལ་གཞིགས་ན།མ་འོངས་པར་བོད་སྐད་ཡིག་འདི་གསོན་ཡོད་པ་གང་ཞིག་ལ་དེ་ཙམ་གཏིང་ཟབ་པོ་མེད་པར་སྐད་ཡིག་ལྡེམ་ལྡེམ་ཞིག་ཏུ་འགྱུར་ཉེན་འདུགསྐབས་ཐོག་དེར་རང་མི་རིགས་ཀྱི་ཡུལ་སྲོལ་གོམས་གཤིས་དང་རིག་གཞུང་ཞིབ་ཚགས་ཀྱིས་འགྲེལ་ཐུབ་མཁན་གྱི་བོད་མི་ཞིག་དང་བོད་སྐད་ཡིག་ཅིག་འཛམ་གླིང་འདིར་མེད་པ་ཆགས་ཀྱི་རེད།